《云月》
宋代·胡宏

朝看南山云，暮看西山月。
云物时有无，月魄递盈阙。
月明云昭章，云散月奇绝。
屈伸至理中，莫道吾生拙。

作者简介：（1106—1162）宋建宁崇安人，字仁仲，号五峰。胡安国子。幼师杨时、侯仲良，而卒传其父之学。优游衡山下二十余年，张栻师事之。高宗绍兴中，以荫补官，不调。秦桧死，被召，以疾辞。有《知言》、《皇王大纪》、《五峰集》。